Hodnotenie činnosti CTM “Stred” za rok 2026

1. Zloženie CTM v roku 2026
1. Ema Michačová	H2O		2005	           Jakub Dekrét	
2. Kamila Pompurová	TBB		2005	           Jakub Dekrét/Ladislav Pompura
3. Nina Jurčíková	VZA		2007	           Jakub Chupek
4. Maksym Volkov	VZA		2007	           Alexander Volkov/Alena Siptáková
5. Samuel Michač          H2O                2008	           Ľuboš Michač
6. Michal Paulus 	VZA		2009	           Jakub Chupek 
7. Maja Volková 	VZA		2009	           Alexander Volkov/Alena Siptáková
8. Juraj Knutelský	VZA		2010              Jakub Chupek
9. Katarína Schwarzová	EBB		2011	           Martina Bialeková
10. Lea Knutelská 	VZA		2012               Alena Ďurčová
11. Šimon Patráš		H2O		2013	           Ľuboš Michač
12. Matyáš Čížik		H2O		2011		Ľuboš Michač
2. Aktivity CTM 
V roku 2026 bolo zorganizované jedno spoločné zahraničné sústredenie pre vybraných členov CTM v Nórsku – chata Vestlia pri Aaskeri a chata Borgen pri Svarstade. Žiaľ účasť bola aj v tomto roku pomerne slabá. Na chate Vestlia (zaujímavé skalné doliny – presná orientácia) bola len Katarína Schwarzová. Na Borgen prišli aj Pompurová, Patráš, Čížik a Schwarzová (vedúci Nemec a Bialeková). Príprava v nórskych alebo podobných terénoch je nevyhnutná pre získanie mapovej techniky, takáto nízka účasť je preto zarážajúca. Členovia CTM sa zúčastňovali akcií dorasteneckého a juniorského výberu SR. Ostatná príprava prebiehala v rámci oddielov.

3. Hlavné výsledky a stručné hodnotenie členov CTM 
Kamila Pompurová už štartovala medzi ženami a žiadne výrazné výsledky nedosiahla. V lete absolvovala mapové sústredenie v Nórsku. Je potrebné aj naďalej pracovať na fyzickej kondícii a rozvoji jednotlivých mapových techník. V roku 2027 už nebude do CTM zaradená.
Nina Jurčíková mala slabšiu sezónu, dosť absentovala na pretekoch kvôli maturitám, prijímačkám na VŠ aj zdravotným problémom, prípravu mala slušnú. Na JWOC sa nenominovala. Nesplnila si formálne povinnosti členky CTM a pokračovanie jej členstva v CTM je podmienené urýchlenou nápravou situácie.
Maksym Volkov počas zimnej prípravy popri tréningovom procese venoval značnú časť času štúdiu a školským povinnostiam, napriek tomu sa zlepšil po fyzickej aj mapovej stránke. Jeho výsledok na JWOC viac-menej zodpovedal aktuálnej úrovni pripravenosti a náročnosti terénov. Získal licenciu „A“ v Českej republike a tri medaily na MSR.
.
Michal Paulus má stále rezervy vo fyzickej aj technickej oblasti. Na EYOC sa nenominoval a následne poľavil v príprave čo sa odrazilo aj na výsledkoch (na MSR medailu nezískal). V prípade, že na sebe nebude výraznejšie a sústavne pracovať bude v priebehu roka 2027 z CTM vyradený.
Maja Volkovová absolvovala počas zimy veľmi kvalitnú prípravu a začiatok sezóny vyzeral veľmi sľubne. Bohužiaľ, už na prvom jarnom sústredení utrpela vážne zranenie, konkrétne zlomeninu. Tá výrazne ovplyvnila celú sezónu. Nasledovala približne mesačná pauza a aj po návrate k tréningu ju počas leta obmedzovali bolesti. V súčasnosti sa už sústreďuje na budúcu sezónu a postupne sa zapája do nového tréningového plánu. Účastníčka JWOC aj EYOC, ale s horšími výsledkami ako minulý rok. Získala medailu v kategórii žien na MSR long. Momentálna jednotka CTM Stred.
Juraj Knutelský sa snažil o systematickejšiu prípravu čo sa prejavilo aj na výsledkoch, účastník EYOC, získal aj dve medaily na MSR..
Katarína Schwarzová je po fyzickej stránke veľmi dobre pripravená, napriek pravidelnej účasti na mapových sústredeniach však stále prezentuje nevyrovnanú mapovú výkonnosť. Potrebuje budovať schopnosť systematicky sa koncentrovať počas celých pretekov. Získala dve medaily na MSR.
Lea Knutelská musí viacej pracovať na systematickosti fyzickej prípravy, mapovú techniku má relatívne dobrú. Bola druhá v slovenskom rebríčku v kategórii W14 a získala medaily na MSR.
Šimon Patráš je najmladší člen CTM. Zúčastnil sa sústredenia v Nórsku, kde sa ukázalo, že stále treba pracovať hlavne na mapovej technike, ale aj po stránke fyzickej. Tréningového procesu sa zúčastňuje pravidelne a zúčastňuje sa aj klubových sústredení v ČR s klubom SKOB Zlín. Je potrebné pracovať na technike behu, posilnení tela a sústredení sa. Získal medaily na MSR.
Matyáš Čížik sa v tomto roku nezúčastnil žiadnych pretekov na SR. Dôvodom je častá kolízia pretekových termínov s pretekmi v ČR, kde aj žije. Na MČR middle skončil na 10. mieste v A finále. V rebríčku A skončil pre rok 2025 na 15 mieste a vybojoval si licenciu A na rok 2027. Výkony sú stabilné. Po konzultácii s trénerom OK Kamenice je potrebné zlepšovať mapovú techniku, kondičnú a silovú prípravu, ktorej sa aj venujú. Vedenie CTM tiež požaduje, aby absolvoval aj preteky na Slovensku.
Ema Michačová, Samuel Michač – nehodnotení, z CTM vyradení. 

Celkovo je možné zhrnúť, že časť členov CTM Stred na sebe systematicky pracovala, časť má rezervy, ale niektorí členovia poľavili a nesplnili podmienky pre zaradenie do CTM v roku 2027.

4. Realizačný team CTM
Vedenie CTM pracovalo v zložení: 
Juraj Nemec, vedúci tréner a vedúci CTM, 0905164820, email: juraj.nemec@umb.sk
Jozef Gajdošík, zástupca vedúceho trénera CTM 


V Banskej  Bystrici, 30. 10. 2026

Spracovali: Juraj Nemec a Jozef Gajdošík
        
